На основу члана 31. и 39. став 1. Закона о јавним набавкама, Фонд за пружање помоћи избеглим, прогнаним и расељеним лицима упућује:

**ПОЗИВ ЗА ПОДНОШЕЊЕ ПОНУДА**

**ЗА ЈАВНУ НАБАВКУ МАЛЕ ВРЕДНОСТИ ЗА НАБАВКУ ОСТАЛИХ МАШИНА, ОПРЕМЕ И АЛАТА**

**ЈН МВ 04/18**

1. **Подаци о наручиоцу**

 Наручилац је Фонд за пружање помоћи избеглим, прогнаним и расељеним лицима, Бул. Михајла Пупина 25, Нови Сад, www.fоndirpvojvodine.rs Наручилац је корисник буџетских средстава.

1. **Подаци о врсти поступка јавне набавке**

 Јавна набавка осталих машина, опреме и алата спровешће се у поступку јавне набавке мале вредности.

1. **Подаци о предмету јавне набавке на који се односи конкурсна документација, а који ће бити ближе одређен у оквиру техничких спецификација**

 Предмет јавне набавке мале вредности је набавка добара, осталих машина, опреме и алата. Понуђено добро мора у потпуности бити у складу са захтевима Наручиоца.

1. **Обавештење да се понуде припремају и подносе у складу са конкурсном документацијом и позивом**

 Понуде се подносе у складу са Конкурсном документацијом, а на основу достављеног односно објављеног Позива за подношење понуда.

Понуде морају бити у целини припремљене у складу са Конкурсном документацијом и морају испуњавати све услове за учешће у поступку јавне набавке, а на основу достављеног односно објављеног позива.

Понуда се подноси искључиво на обрасцима који су саставни део конкурсне документације.

1. **Критеријум за доделу уговора, елементи критеријума за доделу уговора**

Критеријум за доделу уговора је економски најповољнија понуда, и биће утврђена применом следећих елемената критеријума:

|  |  |  |
| --- | --- | --- |
| 1. | Цена | 85 пондера |
| 2. | Рок испоруке | 15 пондера |
|  УКУПНО ПОНДЕРА | 100 пондера |

 Рок испоруке не може бити краћи од 7 дана ни дужи од 30 дана. Понуда у којој је понуђен краћи или дужи рок испоруке од утврђеног у овом јавном позиву сматраће се неприхватљивом.

 1. Најнижа понуђена цена бодује се са 85 пондера, а свака следећа применом формуле:

*најнижа понуђена цена / цена из понуде која се бодује \* 85 =*

2. Најкраћи рок испоруке (одређен у данима) бодује се са 15 пондера, а сваки следећи применом формуле:

*најкраћи рок испоруке (у данима)/ рок из понуде која се бодује \* 15* =

Укупан број бодова израчунава се на следећи начин:

Укупно = Цена + Рок испоруке

.

 Уколико две или више понуда имају исти број пондера, као најповољнија биће изабрана она понуда чији је понђач понудио нижу цену.

1. **Начин преузимања конкурсне документације односно интернет адреса где је конкурсна документација доступна**

 Непосредан увид у Конкурсну документацију и преузимање Kонкурсне документације заинтересована лица могу остварити од дана објављивања јавног позива и конкурсне документације на Порталу јавних набавки и на сајту наручиоца. Заинтересована лица која поднесу писани захтев за достaвљање Конкурсне документације, иста ће им бити достављена поштом, телефаксом или електронским путем у року од два дана од пријема захтева.

 Конкурсна документација доступна је на интернет адреси наручиоца www.fоndirpvojvodine.rs као и на Порталу јавних набавки.

1. **Подаци о начину и месту подношења понуда, као и последњем дану рока, односно датуму и сату за подношење понуда**

 Начин и место подношења понуда: Понуде, са припадајућом документацијом, достављају се у затвореној и запечаћеној коверти на адресу наручиоца: Фонд за пружање помоћи избеглим, прогнаним и расељеним лицима, Бул. Михајла Пупина 25, Нови Сад, са обавезном назнаком на лицу коверте: "Не отварати-понуда за јавну набавку ЈН МВ 04/18", поштом или лично у просторијама наручиоца. На полеђини коверте обавезно навести назив, адресу, број телефона и факса понуђача, и – мејл адресу, као и име особе за контакт.

 Последњи дан рока, односно датум и сат за подношење понуда: Рок за достављање понуда је 30. мај 2018. године до 10:00 часова.

 Благовременом ће се сматрати све понуде које стигну на адресу Наручиоца најкасније до 30. маја до 10:00 часова.

 Понуде која буду примљене након датума и сата одређеног за подношење понуда сматраће се неблаговременим.

1. **Обавештење о месту, дану и сату отварања понуда, као и времену и начину подношења пуномоћја за овлашћене представнике понуђача који присуствују отварању понуда**

 Место отварања понуда: Јавно отварање понуда обавиће се у просторијама наручиоца, Фонд за пружање помоћи избеглим, прогнаним и расељеним лицима, Бул. Михајла Пупина 25, Нови Сад

 Дан и сат отварања понуда**:** 30. мај 2018. године, са почетком у 13:00 часова.

 Време и начин подношења пуномоћја за овлашћене представнике понуђача који присуствују отварању понуда: Јавном отварању могу присуствовати овлашћени представници понуђача који морају имати писмено овлашћење тј. пуномоћ.

 Писмено овлашћење, тј. пуномоћ се сачињава у 2 истоветна примерка од којих се један примерак предаје у пријемној канцеларији, а један примерак Комисији пре отварања понуда.

1. **Обавештење о року у коме ће наручилац донети одлуку о додели уговора**

 Одлуку о додели уговора Наручилац ће донети у року од 7 дана од дана отварања понуда, и одмах је послати свим понуђачима.

1. **Особа за контакт** која ће пружати додатне информације је Јадранка Јовишић, е-mail – **uprava@fondirpvojvodine.rs**, телефон 021/475 4295. Додатне информације и обавештења у вези са припремом понуде понуђач може тражити искључиво у писаном облику, на адресу наручиоца, путем e-mail-a (**uprava@fondirpvojvodine.rs**) или факсом (021/475 4296) са назнаком - „Додатне информације/појашњења за Комисију за јавну набавку ЈН МВ 04/18“.